CELEX: 62011CN0638
Language: fi
Date: 2011-12-12 00:00:00
Title: Asia C-638/11 P: Valitus, jonka Euroopan unionin neuvosto on tehnyt 12.12.2011 unionin yleisen tuomioistuimen (seitsemäs jaosto) asiassa T-199/04, Gul Ahmed v. Euroopan unionin neuvosto, jota tuki Euroopan komissio, 27.9.2011 antamasta tuomiosta

3.3.2012   
            
            
               FI
            
            
               Euroopan unionin virallinen lehti
            
            
               C 65/5
            
         Valitus, jonka Euroopan unionin neuvosto on tehnyt 12.12.2011 unionin yleisen tuomioistuimen (seitsemäs jaosto) asiassa T-199/04, Gul Ahmed v. Euroopan unionin neuvosto, jota tuki Euroopan komissio, 27.9.2011 antamasta tuomiosta
   (Asia C-638/11 P)
   2012/C 65/10
   Oikeudenkäyntikieli: englanti
   
      Asianosaiset
   
   
      Valittaja: Euroopan unionin neuvosto (asiamiehet: J.-P. Hix ja Rechtsanwalt G. Berrisch)
   
      Muut osapuolet: Gul Ahmed Textile Mills Ltd, Euroopan komissio
   
      Vaatimukset
   
   
               —
            
            
               On kumottava valituksenalainen tuomio (unionin yleisen tuomioistuimen asiassa T-199/04 27.9.2011 antama tuomio siltä osin kuin unionin yleinen tuomioistuin (i) kumosi lopullisen polkumyyntitullin käyttöön ottamisesta Pakistanista peräisin olevien puuvillan tyyppisten vuodeliinavaatteiden tuonnissa 2.3.2004 annetun neuvoston asetuksen (EY) N:o 397/2004 (1) (valituksenalainen asetus) ja (ii) velvoitti neuvoston vastaamaan omista oikeudenkäyntikuluistaan ja korvaamaan kantajan oikeudenkäyntikulut.
            
         
               —
            
            
               On hylättävä kannekirjelmän viidennen kanneperusteen kolmas osa.
            
         
               —
            
            
               On palautettava asia muilta osin unionin yleisen tuomioistuimen käsiteltäväksi.
            
         
               —
            
            
               On velvoitettava kantaja korvaamaan valituksesta aiheutuneet oikeudenkäyntikulut.
            
         
               —
            
            
               Unionin yleisessä tuomioistuimessa aiheutuneista oikeudenkäyntikuluista on lausuttava myöhemmin.
            
         
      Oikeudelliset perusteet ja pääasialliset perustelut
   
   Neuvosto toteaa, että unionin yleinen tuomioistuin teki virheen todetessaan, että aiemmin Pakistanista peräisin olevista vuodeliinavaatteista perittyjen polkumyyntitullien poistaminen ja yleisen tullietuusjärjestelmän käyttöönottaminen Pakistanin hyväksi vuoden 2002 alussa olivat perusasetuksen 3 artiklan 7 kohdassa tarkoitettuja ”muita tekijöitä”. Näin ollen unionin yleinen tuomioistuin teki virheen todetessaan, että käsiteltävässä asiassa toimielimet rikkoivat perusasetuksen 3 artiklan 7 kohtaa, koska ne eivät erotelleet kyseisten tekijöiden väitettyjä vahingollisia vaikutuksia.
   
      (1)  Lopullisen polkumyyntitullin käyttöön ottamisesta Pakistanista peräisin olevien puuvillan tyyppisten vuodeliinavaatteiden tuonnissa 2.3.2004 annettu neuvoston asetus (EY) N:o 397/2004 (EUVL L 66, s. 1).